Abalandeli abaningi abafisa kubuyiswe uTshatha ngabakaKhuzani Mpungose ngenxa yobudlelwano lo mculi anabo neqhawe labo kanti abafuna uTshatha agcine ekhonjwe indlela ngabakaMthandeni "Igcokama Elisha" Manqele. Malunde Ntombela: "Ntshatha waphawula embhalweni kaMgodi (okuyigama okubizwa ngalo uKhuzani ngabalandeli beGcokama).  Waze wathi abalandeli baka Mthandeni bayizehluleki. Ayikhale. Ulayekile wamiswa uchemile vele.NoThandolwethu Thandolwethu uthe "Awu bakithi ngijabule nje (ngoba) baningi abasazomiswa Thixo. Kusazovela yeyi uyalunga. ULungelo Biyelauthe "Akahambe nobuxoki.  Gede! Akayolusa izinkomo ekhaya, eyombela abantu iziza athole uR300." UPhindicala Isilosabangaganiwe Malandela uthe "Uzenzile akakhalelwa.  Ukube umiselwe okunye, ngabe ngiyamkhalela ngoba  kubuhlungu ukuxoshwa emsebenzini. UKhozi FM luzothi letha ubufakazi ndoda bese engabi nabo, bese  uZandile Tembe athi 'haaaaaki hambolusa kwaNongoma. Akungcono ekhaya? Kungcono ekhaya, kuyasengwa." U-Ayanda Khulubuse KaGodide Ntuli uthe "Lesiteshi sizokwehlelwa izinga ngoba wonke umuntu onekhono  uyakhishwa.  OLinda, oNgizwe. Sebegaqele ukukhipha uTshatha-ke manje.  Kufanele kusale bani kanti lo owazi umlando nesiZulu.Yabona into mayisezandleni zamakhosikazi kukancane ilunge." USir-Thabo Somkhanda Gumbi uthe "Asikapholi ngokususwa kukaLinda "Mr Magic" Sibiya namanje. Sisekhona isikhala sakhe, ngakho bangacabangi-ke ukusiphinda ngoTshatha." USomuhle Mzulwini uphethe ngokuthi athi "Cha lento kamaskandi siyayididisa siyayiqeda  nje sixovindaba.  UTshatha bekhuluma iqiniso, kumele ngabe siyawulwela umaskandi. Siyamlwela ngokungonyuluka kodwa sesisizakele, sifaka oKhuzani ezintweni ezingaphathelene naye."